ועדת הפנים ואיכות הסביבה, כנסת 17, פרוטוקול מספר 406, 2008-07-15 12:00

אופיר פינס-פז: בוקר טוב.

אופיר פינס-פז: אני פותח את ישיבת ועדת הפני והגנת הסביבה.

אופיר פינס-פז: על סדר היום: הצעת חוק איסור נהיגה ברכב בחוף הים (תיקון), התשס"ז-2007, דב חנין, מיכאל מלכיאור ומספר חברי כנסת.

אופיר פינס-פז: הקדמתי את הדיון בהצעת החוק הזאת, הכנה לקריאה ראשונה, בין היתר, משום ששוב נתקלנו באירוע קשה שבו נפגעה תיירות.

אופיר פינס-פז: למזלנו הפגיעה לא הסתיימה, חס וחלילה, באסון גדול אבל עדיין בפציעה.

אופיר פינס-פז: אנחנו באמת רוצים לנסות ולמגר את התופעה, גם באמצעות חקיקה וגם באמצעי אכיפה אחרים.

אופיר פינס-פז: חקיקה זה לא הכל וכמובן שצריך לתגבר את ההרתעה.

אופיר פינס-פז: אני מניח שאכיפה תתגבר את ההרתעה אבל גם צריך לתגבר את האכיפה של המשטרה ושל הרשויות המקומיות.

אופיר פינס-פז: אני מאוד מקווה שגם משטרת ישראל וגם העיריות יתנו לעניין הזה משקל יתר, בוודאי בתקופות הרחצה בחופים, אבל גם באופן כללי.

אופיר פינס-פז: חבר הכנסת חנין תציג את הצעת החוק.

דב חנין: תודה רבה.

דב חנין: קודם כל אני רוצה להודות לך על שקידמת את הצעת החוק לדיון עכשיו.

דב חנין: המקרה שבו אנו עוסקים הוא בפירוש עניין של פיקוח נפש.

דב חנין: מה שקרה לפני כעשרה ימים זאת רק דוגמה לדברים שמתרחשים כל שנה.

דב חנין: קרו לא מקרה אחד ולא שניים של אנשים שנפגעו בחופי הים בגלל נהיגה פרועה.

דב חנין: כנראה שהאווירה של חוף הים, מעודדת אנשים לנהוג בצורה שהם לא מרשים לעצמם לנהוג בכבישים.

דב חנין: הם נוהגים בצורה פרועה, ללא שמירה על נורמות זהירות מינימאליות.

דב חנין: לכן איסור הנהיגה ברכב בחוף הים הוא כל כך חשוב.

דב חנין: אדוני היושב ראש, בנושא הזה נחקק כבר חוק לפני למעלה מ-10 שנים, בשנת 1997.

דב חנין: זה חוק שהיו לו את כל הכוונות הטובות למגר את התופעה הזאת.

דב חנין: למרבית הצער החוק לא הצליח לעשות את מה שהוא התכוון לעשות מכיוון שכפי שהוא נחקק על ידי הכנסת, הוא לא היה מספיק מחודד ומספיק מדויק.

דב חנין: היו לו חולשות ברמות שונות, החל מרמת ההגדרות, עבור למנגנוני האכיפה, מנגנוני הזיהוי של העבריינים הפוטנציאליים ורמות הענישה.

דב חנין: לכן אנחנו, בעצם, הגענו למצב שהחוק הוא לשון מתה.

דב חנין: הוא לא נאכף במציאות.

דב חנין: הסיכונים הקשים לחיי המתרחצים, וגם, אגב, הרס החופים, שנגרם בגלל הנהיגה הפרועה, ממשיכים באין מפריע.

דב חנין: לכן, אדוני הישוב ראש, הנחנו את ההצעה ואני שמח שהכנסת אישרה אותה פה אחד.

דב חנין: זה חוק שלמעשה עובר על החוק הקיים נקודה נקודה ומנסה לתקן את החולשות שלו בכל אחד ואחד מהאלמנטים.

דב חנין: אני אעבור על הדברים בצורה מאוד מהירה.

דב חנין: בחוק הזה אנחנו משפרים את מערכת ההגדרות שבחוק הקיים.

דב חנין: ההגדרות האלה לא מספקות.

דב חנין: לא תמיד הן מספיק ברורות ומקיפות.

דב חנין: דבר נוסף שאנחנו עושים בחוק הזה, הוא ליצור חזקה משפטית, לפיה בעל הרכב שנמצא נוהג או חונה בתחום המוגן הוא שעבר את העבירה כל עוד לא הוכח אחרת.

דב חנין: החזקה הזאת חיונית לחלוטין לאכיפה מכיוון שבהיעדרה, בעצם, אפשר לזהות כלי רכב אבל אי אפשר לזהות עבריינים.

דב חנין: חזקה כזאת, שנמצאת בפקודת התעבורה, היא זאת שמאפשרת היום לאכוף את דיני התעבורה.

דב חנין: אם לא היתה חזקה כזאת בדיני התעבורה, גם דיני התעבורה לא היו נאכפים.

דב חנין: אנחנו משפרים את סמכויות המפקחים, שאמורים לבצע את האכיפה בחוק הזה.

דב חנין: פה אני רוצה להעיר, ברשותך, שמאז הונחה הצעת החוק הזאת נעשתה בכנסת עבודה רבה.

דב חנין: אנחנו צריכים להציג את עצמנו.

דב חנין: העבודה הרבה שנעשתה היתה, בין היתר, בחוק האכיפה הסביבתית שאושרה על-ידי ועדת הפנים של הכנסת והחוק נכנס לספר החוקים.

דב חנין: אני מציע, אדוני היושב ראש, שבכל הנושא של סמכויות הפקחים אנחנו ניישר קו עם החקיקה המתקדמת יותר שבעצמנו יצרנו ושבה נתנו סמכויות רחבות יותר גם למפקחים של הרשויות המקומיות.

דב חנין: אני מציע שבחוק הזה הסמכויות האלה יהיו גם לפקחים של המשרד להגנת הסביבה, כדי ניישר קו לכל סוגי הפיקוח והפקחים שמפקחים על איסור נהיגה ברכב בחוף ים.

דב חנין: אנחנו גם מציעים לתקן את מערך העבירות הפליליות, להחמיר בעבירות.

דב חנין: אנחנו מציעים גם להוסיף סמכויות שיפוטיות, להטיל הוצאות של תיקון הנזק עקב ביצוע העבירה.

דב חנין: אדוני היושב ראש, מתוך ההידברויות עם משרדי הממשלה לפני הדיון במליאת הכנסת, מצאנו שיש הסכמה רחבה מאוד עם כל משרדי הממשלה.

דב חנין: למרבית הצער, ההסכמה הזאת לא נסתייעה לתמיכה פורמאלית, בעיקר בגלל ויכוח בין המשרד להגנת הסביבה למשרד הפנים בשאלה מי יעשה את האכיפה ומי יקבל את התקציב.

דב חנין: אני בהחלט תומך בדרישה, שלצורך האכיפה של החוק הזה יינתנו תקציבים נוספים.

דב חנין: אני לא רואה פה את נציגי משרד האוצר.

דב חנין: זאת הזדמנות לקרוא לאוצר לבצע תקצוב נאות של הדברים האלה.

דב חנין: אגב, אנחנו לא מדברים על כסף רב, אלא על כסף קטן מאוד.

דב חנין: אני מציע, אדוני היושב ראש, שבנוסף לכך נעלה בשיעור ניכר את הקנסות הכספיים שמוטלים על מי שנוהג או חונה באופן אסור בחופי ים ונעביר את הקנסות האלה ואז בעצם החוק יממן את עצמו.

דב חנין: זאת צריכה להיות המטרה.

אופיר פינס-פז: אני בכלל לא בטוח שזאת המטרה.

אופיר פינס-פז: לדעתי אנחנו לא צריכים להיכנס לזה.

אופיר פינס-פז: זה לא מתפקידנו ולא נתחיל לייצר לכל עבירה משק סגור של הוצאות והכנסות.

דב חנין: אני בהחלט לא בעד רעיון של משק סגור.

דב חנין: אני קורא למשרד האוצר לתקצב את החוק הזה כראוי.

אופיר פינס-פז: יפה, איפה משרד האוצר?

יפה שפירא: אני מבררת עכשיו, הזמנו אותם.

דב חנין: במקביל לכך, אני חושב שאנחנו יכולים לסייע לעניין ונקלע בכך לשתי מטרות ראויות, אם אנחנו נעלה בשיעור ניכר את הקנסות על מי או חונה באופן אסור בחופי הים.

דב חנין: תודה רבה.

אופיר פינס-פז: משרד הפנים, בבקשה.

אופיר פינס-פז: אולי תפרטו את מימדי התופעה.

אשר גרנר: לפני כן אני רוצה לומר מספר מילים.

אשר גרנר: למעשה, אנחנו כתבנו את ההצעה לתיקון החוק, כפי שמביא אותה דב חנין, עוד בתקופה שהיית שר הפנים והכנו את זה כהצעה לממשלה.

אשר גרנר: למעשה מאז זה התעכב.

אשר גרנר: למה זה התעכב?

אשר גרנר: הבעיה העיקרית היא בהיבט של האמצעים.

אשר גרנר: עד היום אנחנו לא מתוקצבים ויש רק אדם אחד שעוסק בזה במשרד הפנים.

אשר גרנר: לכן אמרנו שנעביר את זה בהסכמה עם המשרד להגנת הסביבה.

אשר גרנר: איפה זה עומד?

אשר גרנר: הבעיה היא תקצוב.

אשר גרנר: היום אין תקצוב.

אשר גרנר: אנחנו יכולים לעשות חקיקה מצוינת - - -

אופיר פינס-פז: למה שלא נעביר את כל האכיפה לשלטון המקומי, כולל את הקנסות ובזה נגמר העניין?

אופיר פינס-פז: עשינו את זה בחוקים יותר מורכבים מהחוק הזה.

אשר גרנר: היום זה קיים ומוסדר.

אופיר פינס-פז: זה כבר נמצא, אז הויכוח הזה מאחורינו.

אשר גרנר: לכן אנחנו אומרים שהתיקון ברובו מקובל עלינו ואנחנו תומכים בעניין הזה.

אופיר פינס-פז: מה היקף התופעה?

אשר גרנר: אני לא יודע.

אשר גרנר: אני יודע שמדובר על מאות, אני לא יודע להגיד לך באופן מדויק כי אין לנו ספרור.

אשר גרנר: זאת תופעה שאנחנו צריכים למגר אותה לכן משרד הפנים נותן לזה עדיפות בהיבט של הדרכות.

אופיר פינס-פז: אנחנו רוצים להיות תכליתיים.

אופיר פינס-פז: יש לך הערות להצעת החוק?

אשר גרנר: לא.

אשר גרנר: שר הפנים תמך בתיקון להצעה, רק שזה יהיה בהסכמה עם המשרד שלנו לגבי האמצעים שיש להקצות.

אופיר פינס-פז: זה כבר מאחורינו, החוק הזה כבר חוקק.

אופיר פינס-פז: אין פה מה לתקן.

אופיר פינס-פז: חוק איסור נהיגה ברכב בחוף הים לא קשור לתיקון הזה.

אופיר פינס-פז: העברנו אותו במסגרת חוק האכיפה העירוני.

דב חנין: שאלת האמצעים נפתרה.

אופיר פינס-פז: העברנו אותו לטיפול השלטון המקומי.

אשר גרנר: מי יעשה את הבקרה?

אופיר פינס-פז: הפקחים.

אשר גרנר: נכון, אבל מי יעשה את הבקרה על הרשות?

אשר גרנר: אם איזה אמצעים?

אופיר פינס-פז: אתה, כמו תמיד.

אופיר פינס-פז: לא השתנה כלום.

אשר גרנר: זאת הנקודה.

אופיר פינס-פז: על תחשוב שהרווחת משהו.

אופיר פינס-פז: דרך החוק הזה לא תרוויח חצי תקן.

אופיר פינס-פז: את התקן תרוויח דרך סמנכ"ל משאבי אנוש שלך.

אופיר פינס-פז: חברים, זה לא ילך.

אופיר פינס-פז: אתה.

אופיר פינס-פז: כבר קבענו את המנגנון של החוק הזה.

אופיר פינס-פז: העיריות עושות את עבודת האכיפה, הן גם גובות את הקנסות לקופות של העיריות וזה המנגנון שצריך לייצר את הפקחים וכל מה שצריך כדי לאכוף.

אופיר פינס-פז: אתם צריכים לפקח, כמו על כל התחומים, עם התיקון ובלי התיקון.

אופיר פינס-פז: אתם צריכים לפקח על הפעולה של הרשויות המקומיות בחופים.

אופיר פינס-פז: אין ויכוח שאתם בכוח אדם חסר אבל זה קשור להצעת החוק הזאת.

אופיר פינס-פז: זה קשור למשא ומתן התקציבי של משרד הפנים עם משרד האוצר וסדרי העדיפויות של ממשלת ישראל.

אופיר פינס-פז: משטרת ישראל, בבקשה.

אופיר פינס-פז: אתה עוסק בתחום הזה?

אביהו רגב: אני משמש כראש מדור הגנת הסביבה במשטרה.

אביהו רגב: לא הוסמכתי על ידי היועץ המשפטי להגיב על החוק.

אביהו רגב: אני יודע שהיה צריך להיות כאן נציג.

אופיר פינס-פז: אתה מכיר את העניין?

אופיר פינס-פז: אתה עוסק בתופעה?

אופיר פינס-פז: אחת הטענות המרכזיות היא שהמשטרה לא בעניין.

אופיר פינס-פז: לא נכנסת ולא בודקת ולא אוכפת בחופים.

אביהו רגב: אני יודע שהמשטרה אוכפת על ידי השוטרים הממונים על כך שנמצאים בתחנות הסמוכות לחופי הים כמו אשדוד, נתניה, תל אביב.

אביהו רגב: כפי שאתה אומר, ידוע לי שהאכיפה היא באופן מינורי ולא באופן קבוע.

אופיר פינס-פז: האם אפשר שהמטה שלכם יוציא מכתב לאנשים שלכם בתחנות שאנחנו מבקשים דיווח מה קורה ושזה בסדר עדיפות גבוהה?

אופיר פינס-פז: יכול לצאת מכתב כזה מאחד הגורמים המוסמכים במטה?

אביהו רגב: בהחלט.

אביהו רגב: לאחר הישיבה אני אעביר את לשכתך ללשכת המפכ"ל.

אופיר פינס-פז: תודה רבה, אני מאוד מעריך את זה.

אופיר פינס-פז: המשרד להגנת הסביבה, בבקשה.

אופיר פינס-פז: אתם בעניין?

ליאורה עופרי: אנחנו בעניין.

אופיר פינס-פז: איך אתם בעניין?

ליאורה עופרי: יש פה אמרה שכדי להרחיב את החוק הזה למקורות מים צריך את ההסכמה של השר להגנת הסביבה.

אופיר פינס-פז: השאלה האם אתם אוכפים, האם אתם בעסק?

אופיר פינס-פז: אני לא יודע שאתם בעסק.

אופיר פינס-פז: מה התפקיד של המשרד להגנת הסביבה בחוק הזה?

אופיר פינס-פז: יש לכם תפקיד בחוק הזה?

ליאורה עופרי: בפירוש לא.

אופיר פינס-פז: למרות שאין לכם תפקיד בחוק הזה, לך כיועצת משפטית יש לך הערות עקרוניות לחוק?

אופיר פינס-פז: האם יש דברים שצריך להוציא מהחוק או להוסיף?

ליאורה עופרי: מכיוון שיש חשיבה שאולי החוק הזה יעבור לידיים שלנו, אז ככל שמדובר על השר הממונה, השר להגנת הסביבה, יש לנו בעיה עם הרחבת החוק הזה למקורות מים מטעמי אכיפה וישום.

ליאורה עופרי: ככל שהחוק הזה לא יעבור אלינו, אנחנו מן הסתם תומכים בו.

אופיר פינס-פז: על מה את מדברת?

דב חנין: החוק מדבר על חופי ים ועל קרבה של מקורות מים.

דב חנין: היא מדברת על החלופה השניה.

אופיר פינס-פז: מה זאת אומרת מקור מים?

דב חנין: אגמים, פארקים, מעיינות, נחלים.

אופיר פינס-פז: למה זה חשוב שהחוק יוחל גם שם?

אופיר פינס-פז: יש שם בעיה?

דב חנין: אני חושב שיש בעיה.

דב חנין: יכול להיות שההגדרה שקיימת כרגע רחבה מידי.

דב חנין: בעיקרון אני מציע להשאיר את זה ולעשות את התיקונים לקראת הקריאה השניה והשלישית.

רוני מלכא: אני מרשות הטבע והגנים וממונה על אכיפת החוק.

רוני מלכא: אנחנו כבר אוכפים כמה שנים טובות את החוק האמור.

רוני מלכא: אנחנו עושים הרבה עבודה גם בשטחים הפתוחים.

רוני מלכא: עושים מבצעים משולבים עם משטרת ישראל ועם פקחי המשרד להגנת הסביבה.

רוני מלכא: בהחלט העשייה קשה, כפי שאמרת וכפי שאמר חבר הכנסת דב חנין.

רוני מלכא: כפי שאמר מר אשר גרנר, התיקון הוכן במשולב עם המשרד להגנת הסביבה, עם משרד המשפטים.

אופיר פינס-פז: הם טוענים שדב חנין העתיק מהם.

דב חנין: זה לא "העתיק", הם נתנו לי את זה כי הם ראו שהממשלה לא מסוגלת להעביר את זה.

רוני מלכא: ההצעה הזאת הוכנה בשיתוף עם משרד המשפטים ועם כל הגורמים.

רוני מלכא: מקורות המים הורחבו בגלל הבעיה הקשה של רכבים שנוסעים בתוך נחלים ומעיינות.

רוני מלכא: הם הורסים כל פינת טבע שעוד נשארה לנו וגם מזהמים על ידי כך את מקורות המים.

רוני מלכא: שההצעה הזאת עברה את כל המדורים, אני מציע שנקדם אותה.

רוני מלכא: נעשתה עבודה טובה.

אופיר פינס-פז: משרד המשפטים, האם יש דברים שצריך להוסיף לחוק ודברים שצריך להוריד מהחוק?

אופיר פינס-פז: זאת השאלה המרכזית בדיון היום.

קריאה: בגדול, הצעת החוק מקובלת.

קריאה: אני חייבת רק לציין שאני, ספציפית, לא טיפלתי בהצעה הזאת ועמדת הנציגה האחראית ממשרד המשפטים תואמה עם המשרד להגנת הסביבה.

חיים אמיגה: יש לנו שתי בעיות נקודתיות בהצעת החוק הזאת.

חיים אמיגה: אחת מהן כבר נפתרה בדבריו של חבר הכנסת המציע, שבעצם סמכויות הפקחים יושוו לסמכויות שמוקנות להם בחוק הרשויות המקומיות.

חיים אמיגה: הנקודה השניה, לגבי סעיף 6 להצעת החוק, תיקון סעיף 4, להרחיב את הסמכות לפקחים מקרב עובדי משרד ממשלתי אחר.

חיים אמיגה: השאלה מדוע להרחיב את זה למשרדים ממשלתיים אחרים ולא להשאיר את זה לפקחים ממשרד לאיכות הסביבה?

חיים אמיגה: הבעיה השניה היא לגבי התחולה למדינה, בסעיף 8א רבתי כתוב: "הוראות חוק זה יחולו גם על המדינה".

חיים אמיגה: לפי מה שהבנו במסגרת תסקיר החוק והדיונים בתסקיר החוק, נדונה סוגיה שבעצם עוסקת בהחרגה.

חיים אמיגה: באיזה אופן יתבצע הפיקוח הזה.

חיים אמיגה: בעיקר דנו בשאלה איך יכנסו לשם גופי הביטחון כמו משטרה, צבא וכדומה?

חיים אמיגה: יש דיונים במסגרת התסקיר, לקבוע נהלים כיצד זה יתבצע.

חיים אמיגה: השאלה הנוספת היא, האם יש מקום להחיל את זה על מוסדות המדינה בהתחשב בעובדה שסעיף 3 לחוק היום מחיל את החוק גם על הרכבים של המדינה וקובע חריגים לרכבים של המדינה.

חיים אמיגה: השאלה, האם יש מקום להכניס פקחים לבסיסי צבא, בסיסי משטרה וכדומה, שסמוכים לחוף היום.

חיים אמיגה: שאת שאלה שלא הצלחנו להבין אשמח לקבל עליה תשובה.

דב חנין: אגב, גם לזה יש פיתרונות בחוק האכיפה הסביבתית.

משה פרלמוטר: אני מהחברה להגנת הטבע.

משה פרלמוטר: אנחנו, כמובן, תומכים בקידום החוק.

משה פרלמוטר: אני רוצה לדבר על נקודת מכשול אחת והיא הצורך בעיבוי רציני מאוד של הנושא התקציבי.

משה פרלמוטר: אני גם רוצה לשאול מה יקרה בשבתות, שהם דווקא הימים יותר קשים?

משה פרלמוטר: איך העסק הזה ייפתר?

משה פרלמוטר: איך מקפיצים את האכיפה אם הכל נשאר אותו דבר?

משה פרלמוטר: אם זה נשאר בידי הפקחים של משרד הפנים, איך העסק הזה מתרומם?

אופיר פינס-פז: מה הבעיה לאכוף בשבת?

משה פרלמוטר: האם הרשויות יעמידו כוח אדם בשבת?

אופיר פינס-פז: צריך לשאול את המרכז לשלטון מקומי.

אופיר פינס-פז: המרכז לשלטון מקומי הגיע?

אופיר פינס-פז: עירית חיפה, אתם אוכפים בשבת?

יעקב לופו: אני אוכף אבל בחיפה פתרנו את הבעיה.

יעקב לופו: אי אפשר להיכנס עם רכבים לחופים שלנו.

יעקב לופו: המקרה שקרה היה בטירת הכרמל ולא בחיפה.

יעקב לופו: אנחנו מונעים כניסת רכבים באמצעים פיזיים.

יעקב לופו: אני יכול להראות לך תמונות של החופים שלנו.

יעקב לופו: מבחינה פיזית אי אפשר להיכנס לחופים שלנו, המוכרזים והלא מוכרזים.

אופיר פינס-פז: החוף בכניסה לחיפה הוא חוף של טירת הכרמל?

יעקב לופו: כן.

יעקב לופו: חוף הקשתות הוא בטירת הכרמל ולא בחיפה.

יעקב לופו: זה שאנחנו נפגעים מזה זה בסדר אבל אפשר לראות שאנחנו חוסמים באופן פיזי את הכניסות לחופים שלנו, כך שזה לא רלוונטי לחופים שלנו.

אופיר פינס-פז: התאונה עם התיירת היה בחוף מוכרז?

יעקב לופו: לא, זה היה בחוף לא מוכרז של טירת הכרמל.

אופיר פינס-פז: פה האכיפה היא גם בחופים לא מוכרזים?

דב חנין: כן.

יוסף עמאר: לחוק הקודם היו כמה בעיות.

יוסף עמאר: פה צריך לתת סמכויות לפקחים.

יוסף עמאר: בנוגע לסעיף 2 אני לא יודע מי יעביר את הסמכויות לפקחים.

יוסף עמאר: האם מנכ"ל המשטרה יעביר את הסמכויות?

יוסף עמאר: צריך לפתור את כל נושא הבירוקרטיה.

יוסף עמאר: אני מדבר על סעיף 2 בעמוד 4 שם נאמר: "בסעיף קטן (ב) במקום "סמכויות חקירה" יבוא "סמכויות המסורות לשוטר לפי סעיף 67 לחוק סדר הדין הפלילי".

יוסף עמאר: איך הוא יקבל את הסמכות הזאת?

יוסף עמאר: האם צריך כאן בירוקרטיה?

אופיר פינס-פז: אתה משפטן בהשכלתך?

יוסף עמאר: לא, אבל אני עברתי את החוויה הזאת של העברת סמכויות.

יוסף עמאר: הרבה פעמים הגענו למצבים שבהם לא יכולנו להגדיר את הסמכויות.

יוסף עמאר: האם יש לך סמכות על פי החוק לעשות את זה?

יוסף עמאר: אני מעלה בעיות שנתקלתי בהן במהלך הזמן.

יוסף עמאר: נקודה נוספת.

יוסף עמאר: נתקלנו בתופעה של בעלי חיים, סוסים ועגלות.

יוסף עמאר: האם זה פותר את הבעיה של בעלי חיים שמתרוצצים בחופים המוכרזים והלא מוכרזים?

אופיר פינס-פז: סוס זה עוד לא רכב.

יוסף עמאר: ועגלה זה לא רכב?

יוסף עמאר: זאת באמת תופעה שמפריעה לאנשים הנופשים בחופי הרחצה.

יוסף עמאר: ברשותך, עוד נקודה.

יוסף עמאר: קבעת את גובה הקנס המקסימאלי בחופים הלא מוכרזים ל-500 שקל ובחופים המוכרזים 1,000 שקל.

יוסף עמאר: אמרת שנדבר על זה בעוד 3-4 שנים ואם זה לא יצליח נגדיל את הקנס.

יוסף עמאר: אני חושב שכדאי להגדיל את נפח הקנס.

יוסף עמאר: בחופים הלא מוכרזים 1,000 שקל.

יוסף עמאר: כל החופים המוכרזים הם אטומים וסגורים.

יוסף עמאר: הבעיה היא בחופים הלא מוכרזים.

יוסף עמאר: אנחנו מכירים את המקומות הבעייתיים.

יוסף עמאר: אני מציע להכפיל את הקנס.

אופיר פינס-פז: היועץ המשפטי של הוועדה.

תומר רוזנר: מספר הערות.

תומר רוזנר: אני אדבר רק על הדברים העקרוניים.

תומר רוזנר: ראשית, לגבי היקף התחולה שהוצעה.

תומר רוזנר: היום החוק חל רק על חופי הים בתחום מוגדר.

תומר רוזנר: כאן מוצע להרחיב אותו לתחומים שסמוכים למקורות מים, דווקא, כאשר ההגדרה היא רחבה מאוד, דהיינו כל באר ומעיין.

אופיר פינס-פז: מי אוכף בכל המקומות האלה?

לכאורה יוצא שזה אותו מנגנון אכיפה.

אני חושב שההרחבה הזאת ל"כל מקור מים" היא הרחבה מאוד לא רצויה כי לא בכל מקום שיש מעיין קטן צריך לאסור כניסה של רכב.

אופיר פינס-פז: גם אני לא אוהב את זה.

אופיר פינס-פז: מי יאכוף את זה?

אופיר פינס-פז: אנחנו דיברנו על אות מתה, אני מציע שלא נכתוב פה אותיות מתות.

דב חנין: אדוני, אני מציע שנשאיר את העיקרון ונסכם את הפרטים שלו בהכנה לקריאה שניה ושלישית.

דב חנין: אני מסכים שכרגע ההגדרה רחבה מידי.

תומר רוזנר: מצד שני, היא צרה מידי בהיבטים אחרים.

תומר רוזנר: כפי שיושב ראש הוועדה אוהב לומר, אפשר לעשות הבדל.

תומר רוזנר: התופעה הזאת של נהיגת רכבים בצורה פראית בשטחים הפתוחים היא לא אופיינית דווקא לשטחים פתוחים שסמוכים לחופי ים.

תומר רוזנר: אנחנו יודעים, למשל, שבמדבר יהודה ובמקומות אחרים יש את אותה בעיה.

שרה מרום שלו: לרוב זה בחופי הים, במיוחד ילדים.

תומר רוזנר: נכון.

תומר רוזנר: החוק בעצם נועד לשרת שתי מטרות.

תומר רוזנר: המטרה האחת היא בראש ובראשונה הבטיחות של האנשים, וזאת תופעה שיש אותה בעיקר בחופי הים, אבל יש גם את המטרה השניה, וזה להגן על ערכי הטבע שנהרסים בגלל זה שאנשים רומסים עם הרכבים שלהם אתרי עתיקות ואתרי טבע מוגנים וכדומה.

תומר רוזנר: חשבנו שאתם צריכים לשקול להרחיב את התחולה של החוק דווקא באותם מקומות כמו שמורות טבע מוכרזות, שהן לאו דווקא ליד חופי ים.

תומר רוזנר: רשות הטבע וגופים אחרים שעוסקים באכיפה, כמו הסיירת הירוקה של משרד החקלאות, קרן קיימת ויערות יוכלו לאכוף אם אנשים נוסעים בשבילים אסורים.

תומר רוזנר: לפי בירור שעשינו ראינו שגם שם יש בעיית אכיפה קשה, יש מי שיכול לאכוף את הדברים האלה, אבל נתקלים בבעיות אכיפה קשות.

תומר רוזנר: לסיכום הנקודה הזאת, מצד אחד ההגדרה רחבה מידי ומצד שני, יש מקום לשקול להרחיב אותה בנקודות אחרות.

תומר רוזנר: לגבי נושא סמכויות הפקחים.

תומר רוזנר: בחוק של אכיפה סביבתית באמת הרחבנו את סמכויות הפקחים של הרשויות המקומיות.

תומר רוזנר: כפי שאתם יודעים, יש תסקיר של המשרד להגנת הסביבה להצעת חוק ממשלתית שמדבר על סמכויות הפקחים של המשרד להגנת הסביבה.

תומר רוזנר: כאן יש לנו קבוצה שלישית של פקחים.

תומר רוזנר: יכול להיות שזה לא רלוונטי כי לפי מה שהבנתי יש רק פקח אחד בנושא הזה מטעם משרד הפנים.

תומר רוזנר: בהחלט יש מקום לשקול את סמכויות הפקחים וכדאי לדון בנושא זה לפרטיו בהמשך.

תומר רוזנר: נושא נוסף זה נושא הפיכת העבירות לעבירות מנהליות או עבירות קנס.

ליאורה עופרי: זה קיים כעבירה מנהלית.

תומר רוזנר: בסדר.

תומר רוזנר: ראינו את זה רק לגבי העבירות של הנכים.

תומר רוזנר: אם זה קיים זה בסדר.

טלב אלסאנע: מה שמוצע בהצעת החוק כאן, זה כמו פסק דין של בית משפט אזרחי.

תומר רוזנר: אם זה נפתר, אני אעבור לנקודה הבאה.

תומר רוזנר: מוצע כאן לאפשר לבית המשפט פסילה של נהג שהורשע בעבירה לתקופה של 30 יום.

תומר רוזנר: הסמכות הזאת קיימת כבר היום בחוק לגבי סמכות של קצין משטרה.

תומר רוזנר: אני מציע שהסמכות של בית המשפט תהיה סמכות של פסילה למי שכבר הורשע בעבירה בבית משפט, בנוסף לסמכות של קצין משטרה ולא במקום, ולתקופה יותר ארוכה.

אופיר פינס-פז: השאלה אם אפשר לעשות פסילה במקום?

תומר רוזנר: זה קיים בחוק הקיים, עד 30 יום.

אופיר פינס-פז: האם פקח של עירית חיפה מוסמך לתת פסילה עד 30 יום?

תומר רוזנר: לא, הוא חייב להביא קצין.

אופיר פינס-פז: אם כך, מה האפקטיביות של זה?

תומר רוזנר: יכול להיות שיש מקום לשקול את הנושא הזה של הרחבת הסמכות הזאת גם לפקחים.

תומר רוזנר: זאת שאלה לא פשוטה כי זה דבר שמצריך הכשרה מיוחדת.

אופיר פינס-פז: זה עושה את ההבדל.

אופיר פינס-פז: אם צריך את זה בבית משפט זה לא יעלה ולא יוריד.

אופיר פינס-פז: העניין פה זה המיידיות.

אופיר פינס-פז: בית משפט לא ייתן את העונש הזה לאחר חצי שנה.

אופיר פינס-פז: אפשר לתת סמכות לפקח סמכות ל-10 ימים.

מה שקיים היום במודלים אחרים זה ששוטרים או פקחים נמוכים יכולים לשלול ל-72 ואז זה מובא לקצין משטרה שיכול להחליט אם לתת את הפסילה.

הוא מקיים שימוע.

אופיר פינס-פז: זה אפקטיבי.

אופיר פינס-פז: שפקח יהיה מוסמך לתת פסילה ל-72 שעות.

תומר רוזנר: זה דבר שצריך לבדוק לעומק.

תומר רוזנר: פחות או יותר אלה הדברים.

סיגלית וקול: יש לנו שתי ההערות.

סיגלית וקול: ההגדרה לא מחילה את החוק גם על אזורים שכבר הוסדרו ומותרים על ידי הרשויות המקומיות, כמו מקומות להורדת כלי שיט לים שאותם אשר להביא רק על ידי רכבים.

סיגלית וקול: אני מתכוונת, למשל, לאופנועי ים, מעגנות שלא מוסדרות וכדומה.

סיגלית וקול: יש היום שטחים בחופים לא מוכרזים שמוגדרים כאזורים שכן אפשר להעביר דרכם כלי שיט.

סיגלית וקול: הצעת החוק הזאת מחילה גם איסור נסיעה בחוף ים גם עליהם.

תומר רוזנר: לא.

תומר רוזנר: סעיף 3 לחוק המקורי, שמכוחו נעשו ההחרגות האלה שאתם מדברים עליהם, לא משתנה.

אופיר פינס-פז: תבדקי את עצמך עוד פעם ואם יש בעיה תגידי לנו.

סיגלית וקול: החריגים שקבועים בסעיף 5 הם אך ורק בסמוך למקור מים, כפי שקבע השר, ולא לגבי כל שאר התחומים.

סיגלית וקול: אנחנו חושבים.

סיגלית וקול: היום סביב הכינרת יש שביל.

סיגלית וקול: צריך שזה יחול גם על השביל הזה.

אופיר פינס-פז: את רוצה לנסח משהו?

סיגלית וקול: אנחנו חושבים שצריך להשאיר את סעיף 5, למחוק את "למעט" ובמקום זה לעשות סעיף 6 ואז לגבי א1 לרשום: "ובלבד שהקביעה לא תחול על התחומים שקבועים".

אופיר פינס-פז: תעבירי נוסח ליועץ המשפטי.

רדואן פתחי: אני מרשות העתיקות.

רדואן פתחי: שתי הערות לעניין החוק המוצע.

רדואן פתחי: כידוע לך מתפקידך הקודמים, אתה ער לכך שלאורך חופי ישראל קיימים מאות אתרי עתיקות, ביניהם גם תילים מהחשובים בארץ.

רדואן פתחי: תפקידה של רשות העתיקות, בין היתר, לא רק לטפל באתרי העתיקות שבקו היבשה אלא גם בתוך היבשה אלא גם בים עצמו.

רדואן פתחי: אני מפנה לסעיף 5א' שבחוק רשות העתיקות, ששם מוגדר: "תפקידה של הרשות הוא לטפל בכל ענייני העתיקות, לרבות עתיקות תת ימיות.

רדואן פתחי: כדי להגיע ולטפל בעתיקות תת ימיות יש צורך להגיע, בין היתר, עם כלי רכב.

רדואן פתחי: במאמר מוסגר אומר שהרשות העתיקות מבצעת חפירות ארכיאולוגיות בים.

רדואן פתחי: אוצרות עתיקותיה של מדינת ישראל לא נמצאים רק ביבשה אלא גם בים.

רדואן פתחי: לצורך מהעניין, על מנת לאפשר לרשות למלא את תפקידה מכוח הוראות החוק, אנחנו מציעים שני תיקונים.

רדואן פתחי: אחד, בסעיף 2 יתווסף, בפרק של ערך מוגן, סעיף שבו יוגדר אתר עתיקות, כמשמעותו בחוק העתיקות תשל"ח-1978.

רדואן פתחי: שניים, אנחנו גם מציעים לוועדה לקבל את התיקון בתוך הצעת החוק, להוסיף בסעיף 3, בעניין הסייגים, גם סעיף שבו יוגדר פיקוח והגנה על אתרי עתיקות, כך מי שממלא את תפקידו לא ייחשב כעבריין אם הוא ייכנס.

אופיר פינס-פז: שתי ההערות מקובלות ואני מבקש לשלב אותן בנוסח.

משה רוטר: אני מגיע מהכינרת.

משה רוטר: לצערנו השפל גורם לכך שיש כרגע רצועה רחבה מאוד.

משה רוטר: אדוני שאל בתחילת הדיון מה גודל המימדים.

משה רוטר: המימדים הולכים ונעשים קשים מאוד לסביבה כשטרקטורונים כאלה ואחרים מסתובבים שם.

משה רוטר: אני מוכרח להגיד פה בקול רם שכששוטר - - -

אופיר פינס-פז: טרקטורון מופיע בחוק?

תומר רוזנר: כן, זה כלי רכב.

משה רוטר: הוזכרו כאן בחוק סוס וחמור.

דב חנין: זאת טעות בניסוח.

אופיר פינס-פז: תמיד כשאתה מדבר בוועדה זה עושה גלים.

אופיר פינס-פז: אתה צריך לבדוק את עצמך.

אופיר פינס-פז: אתה עושה גלים, בכינרת אין גלים.

משה רוטר: ברשותך, צריך להוסיף הובלה בסוס וחמור כי קורה שרוכב שמגיע ויושב על אוכף, יורד מן הסוס ומוליך אותו.

משה רוטר: לנגד עיניי ראיתי שסוס כזה התפרע וגם לנזק לילדה.

משה רוטר: לא רק רכיבה, אלא גם הובלה.

אופיר פינס-פז: אי אפשר לכתוב בכניסה לחופים שאין כניסה לסוסים?

תומר רוזנר: זה כתוב.

אופיר פינס-פז: כל דבר צריך לאכוף.

סיגלית וקול: רציתי להוסיף לגבי הכנרת.

אופיר פינס-פז: גברתי, את לא ברשות דיבור.

אופיר פינס-פז: אני מציע לך לדייק בהערות שלך, את מעירה כל פעם הערות לא מדויקות.

אופיר פינס-פז: את עובדת מדינה.

משה רוטר: ברשות אדוני, אני רוצה לומר מילה למשרד התחבורה.

משה רוטר: שביל סובב כנרת לא נועד להולכת רכבים, לא מוטוריים ואפילו לא לאופניים.

משה רוטר: הוא נועד להולכי רגל בלבד.

משה רוטר: לכן לא הבנתי מאיזה טעם אומרת הגברת - - -

אופיר פינס-פז: זה לא טוב, צריך לשנות את זה.

סיגלית וקול: אני אמרתי - - -

משה רוטר: אני לא אמרתי לך, אני מדבר עם היושב ראש.

אופיר פינס-פז: גם לא אופניים?

אופיר פינס-פז: זאת שטות מוחלטת.

אופיר פינס-פז: צריך לשנות את זה.

אופיר פינס-פז: אני מציע להרחיב את זה גם לאופניים.

אופיר פינס-פז: איך עושים את זה?

משה רוטר: אדוני, אופניים פוגעים לא פחות מאשר רכב מוטורי.

משה רוטר: לא לזה נועד כביש סובב כנרת.

רני עמיר: אפשר 3 הערות?

רני עמיר: אני מהמשרד להגנת הסביבה.

אופיר פינס-פז: כבר דיברתם.

אופיר פינס-פז: יש לכם המון עבודה והמון עובדים.

אופיר פינס-פז: שאחד ידבר בשם כולם.

אופיר פינס-פז: תיראו כמה דוברים יש לכם כשאתם לא ממונים על החוק.

אופיר פינס-פז: על חוקים שאתם אחראים, בקושי בא לי דובר אחד, על חוקים שאתם לא אחראים, באים 4.

אופיר פינס-פז: קחו את זה ברוח טובה.

אופיר פינס-פז: אנחנו נצמצם את ההגדרה של החוק בכל מה שקשור למקורות מים אחרים.

אופיר פינס-פז: אני מנחה את היועץ המשפטי להביא נוסח מצומצם.

אופיר פינס-פז: גם חבר הכנסת חנין לא מתנגד לכך.

אופיר פינס-פז: אני רוצה לראות את הנוסח אבל אנחנו נצמצם אותו.

אופיר פינס-פז: בהחלט אפשר, בעצה אחת עם רשות שמורות הטבע, להרחיב את העניין, כדי שאפשר יהיה לאכוף בתוך השמורות בצורה יותר אפקטיבית, לאו דווקא סמוך למקורות המים אלא בכלל.

אופיר פינס-פז: נוסיף את רשות העתיקות, בשתי הנקודות, גם בהגדרות וגם בחריגים.

אופיר פינס-פז: לגבי סמכויות פקחים אני חושב שהדברים ברורים.

אופיר פינס-פז: תומר עמד על העניין הזה.

אופיר פינס-פז: דיברנו כבר על נושא האכיפה.

אופיר פינס-פז: אני חושב שלקריאה ראשונה אפשר להעביר את הצעת החוק.

אופיר פינס-פז: כמובן שבין הקריאה השניה והשלישית אנחנו נעבור על כל מילה ועל כל אות.

אופיר פינס-פז: אני אבקש מהמשטרה לבוא לדיון הבא עם הנתונים וכאמו עם הנחיות לתחנות בשטח.

אופיר פינס-פז: אני מבקש שיגיעו לכאן ראשי מועצות אזוריות רלוונטיות וראשי רשויות רלוונטיים ואני מבקש שיבואו ראשי אגפי אכיפה לא ראשי אגפי החופים, מה שנקרא הפיקוח העירוני.

אופיר פינס-פז: אני רוצה לבדוק איתם איך הם עושים את האכיפה הסביבתית בכלל.

אופיר פינס-פז: אני רוצה לדעת איך הם נערכים לדבר הזה.

אופיר פינס-פז: שני נושאים שמטרידים אותי.

אופיר פינס-פז: לגבי אכיפה בשבת אני לא חושב שצריכה להיות בעיה אבל עם משרד הפנים אומר שיש בעיה - - -

משה גרנר: יש בעיה, אנחנו לא עובדים בשבת.

אופיר פינס-פז: צריך להביא לפה את משרד התמ"ת לגבי כל נושא ההיתרים ועבודה בשבת.

אופיר פינס-פז: אי אפשר לעשות חוק וביום הכי קריטי אף אחד לא אוכף אותו.

אופיר פינס-פז: זאת בדיחה.

אופיר פינס-פז: הדבר האחרון, העניין של החופים הלא מוכרזים, ששם זה ממש מערב פרוע וכל אחד עושה מה שהוא רוצה.

אופיר פינס-פז: אני עוד לא רואה איך החוק הזה נותן לזה תשובה.

אופיר פינס-פז: אם עירית חיפה אוכפת בחופים המוכרזים וסוגרת הרמטית, אבל לא אוכפת בחופים הלא מוכרזים - - -

דב חנין: למה?

דב חנין: החוק הזה מחייב אותם לאכוף בכל חוף.

אופיר פינס-פז: אני יודע, אבל עדיין זה לא מבטיח.

אופיר פינס-פז: אני מחפש מנגנון שבאמת יחייב ולא רק על הנייר.

אופיר פינס-פז: אני אומר לך עוד פעם, באופן טבעי העירייה תאכוף איפה שיש לה מציל, איפה שיש לה אחריות, איפה שיש לה גדרות, איפה שיש לה כלים.

אופיר פינס-פז: איפה שאין, אז אומרים שאם אדם לוקח אחריות אז שישבור את הראש.

אופיר פינס-פז: אם הוא הולך להתרחץ בחוף לא מוכרז שישבור את ראש.

אופיר פינס-פז: צריך להתמודד עם מנטאליות שאומרת שהחופים הלא מוכרזים זה לא הפקר.

אופיר פינס-פז: אולי צריך להעלות את הקנסות.

אופיר פינס-פז: אני מציע לייחד לזה מחשבה לקראת השניה והשלישית כי פה יש עקב אכילס ואיזו חולשה.

אופיר פינס-פז: תזכרו שרוב מדינת ישראל היא חופים לא מוכרזים.

אופיר פינס-פז: אני בהחלט חושב ששם נגרמות הרבה בעיות גם ברמה של הבטיחות וגם ברמה של הריסת תוואי וערכי טבע ונוף.

אופיר פינס-פז: אני מעמיד את החוק לקריאה ראשונה.

אופיר פינס-פז: מי בעד?

אופיר פינס-פז: מי נגד?

אופיר פינס-פז: הצבעה בעד – 4 (טלב אלסאנע, דב חנין, אופיר פינס-פז, שרה מרום שלו) נגד - אין מתנגדים – אין הצעת חוק איסור נהיגה ברכב בחוף הים (תיקון), התשס"ז-2007, עברה בקריאה ראשונה.

אופיר פינס-פז: התקבל פה אחד, תודה.

אופיר פינס-פז: הישיבה נעולה.